DA Den Europæiske Unions Tidende C 345/1

DEN BLANDEDE PARLAMENTARISKE FORSAMLING FOR PARTNERSKABSAFTALEN MELLEM PÅ DEN ENE SIDE MEDLEMMERNE AF GRUPPEN AF STATER I AFRIKA, VESTINDIEN OG STILLEHAVET OG PÅ DEN ANDEN SIDE DEN EUROPÆISKE UNION OG DENS MEDLEMSSTATER

PROTOKOL FRA MØDET MANDAG DEN 17. MARTS 2014

2014/C 345/01

Indholdsfortegnelse

Højtideligt åbningsmøde

Møde i Den Blandede Parlamentariske Forsamling

Den Blandede Parlamentariske Forsamlings sammensætning

Akkreditering af ikke-parlamentariske repræsentanter

1. Vedtagelse af dagsorden (AP101.540)

2. Godkendelse af protokollen fra det sidste møde under den 26. samling i Den Blandede Parlamentariske Forsamling (EUT C 64 af 4.3.2014)

3. Meddelelser fra formændene, herunder om afgørelser, der blev truffet på Præsidiets møde den 16. marts 2014

4. Uopsættelig sag nr. 1: Migranters menneskelige, økonomiske og sociale rettigheder i AVS- og EU-landene

5. Regional integration og modernisering af toldvæsenet med henblik på bæredygtig udvikling i AVS-landene i samarbejde med EU

6. Uopsættelig sag nr. 2: Krisen i Den Centralafrikanske Republik

7. Beretning fra de økonomiske og sociale partnere

PROTOKOL FRA MØDET MANDAG DEN 17. MARTS 2014 (2014/C../01)

(Mødet åbnet kl. 11.05)

Højtideligt åbningsmøde

Talere:

Louis Michel, medformand for Den Blandede Parlamentariske Forsamling, Fitz A. Jackson, medformand for Den Blandede Parlamentariske Forsamling, og Evangelos Meimarakis, formand for det græske parlament.

(Mødet udsat kl. 12.15 og genoptaget kl. 15.10)

FORSÆDE: Louis MICHEL

Medformand

Møde i Den Blandede Parlamentariske Forsamling

Formanden bød alle deltagerne velkommen.

Den Blandede Parlamentariske Forsamlings sammensætning

Formanden meddelte, at medlemslisten for Den Blandede Parlamentariske Forsamling, som fremsendt af myndighederne i AVS-landene og Europa-Parlamentet, ville blive vedføjet protokollen som bilag.

Akkreditering af en ikke-parlamentarisk repræsentant

Formanden meddelte, at der som følge af et tilfælde af force majeure var blevet modtaget en anmodning om akkreditering af en ikke-parlamentarisk repræsentant i henhold til artikel 17, stk. 1, i Cotonouaftalen og artikel 1, stk. 2, i forretningsordenen for Den Blandede Parlamentariske Forsamling. Repræsentantens tilstedeværelse ville blive indskrevet og dennes navn vedføjet protokollen som bilag.

1. Vedtagelse af dagsorden (AP101.540)

Dagsordenen blev vedtaget i den form, der fremgår af denne protokol.

2. Godkendelse af protokollen fra det sidste møde under Den Parlamentariske Forsamlings 26. samling (EUT C 64 af 4.3.2014)

Protokollen blev godkendt.

3. Meddelelser fra formændene, herunder om afgørelser, der blev truffet på Præsidiets møde den 16. marts 2014

Formanden redegjorde for resultaterne af Præsidiets møde den 16. marts 2014.

Følgende afgørelser blev truffet:

a) De stående udvalg ville udarbejde udkast til følgende betænkninger: Det Politiske Udvalg — Kulturel mangfoldighed og menneskerettigheder Udvalget om Økonomisk Udvikling, Finanser og Handel — Finansiering af investeringer og handel, herunder infrastruktur, i AVS-landene ved hjælp af EU’s blandingsmekanismer Udvalget om Sociale Anliggender og Miljø — Udfordringer og muligheder inden for uddannelse og erhvervsuddannelse i AVS-landene

b) det 12. regionale møde ville finde sted i ugen fra den 27. til den 31. oktober 2014 i den centralafrikanske region

c) undersøgelsesmissionen til Zimbabwe ville blive arrangeret i efteråret 2014

d) de to formænd ville deltage i det syvende World Urban Forum i Medellín (Columbia)

e) der ville blive udsendt en valgobservationsmission til at observere parlamentsvalget på Fiji, forudsat at man modtog en indbydelse fra de fijianske myndigheder

f) Forsamlingens fremtidige valgobservationsmissioner ville arrangere en selvstændig pressekonference.

Formændene meddelte følgende frister:

— for ændringsforslag til kompromisbeslutningsforslagene (om migranters menneskelige, økonomiske og sociale rettigheder i AVS- og EU-landene og om krisen i Den Centralafrikanske Republik): tirsdag den 18. marts 2014 kl. 12.00

— for anmodninger vedrørende afstemningsprocedurerne: onsdag den 19. marts 2014 kl. 10:00, skriftligt. Indlæg: Michael Gahler Christophe Apala Pen’apala Lutundula (Den Demokratiske Republik Congo) oplyste forsamlingen om, at Gabon ville være vært for det 12. regionale møde.

4. Uopsættelig sag nr. 1: Migranters menneskelige, økonomiske og sociale rettigheder i AVS- og EU-landene

Indlæg: Roberto Ridolfi (Europa-Kommissionen), Boniface Yehouetome (Benin), Edit Bauer, Ahamada Chanfi Djaé (Comorerne), Musa Hussein Naib (Eritrea), Catherine Bearder, Netty Baldeh (Gambia), Alban Sumana Kingsford Bagbin (Ghana), Abdikadir Omar Aden (Kenya), Ana Rita Geremias Sithole (Mozambique), Slavi Binev, Abdourahamane Chegou (Niger), Mariya Gabriel, Adjedoue Weidou (Tchad) og Michael Gahler.

Medlemmerne understregede, at migration er et naturligt globalt fænomen, som har forskellige bagvedliggende årsager, herunder fattigdom og konflikt, men som også skyldes enkeltpersoners håb om et bedre liv. Det blev fremhævet i indlæggene, at selv om migration har forskelligartede virkninger for oprindelseslande, transitlande og destinationslande, er der behov for fælles løsninger. De mindede om de tragiske hændelser, som har ført til tab af menneskeliv, og opfordrede til et forstærket samarbejde mellem AVS og EU for at sikre den størst mulige respekt for migranters rettigheder og med henblik på en optrapning af bekæmpelsen af menneskehandel. Medlemmerne krævede endvidere særlig opmærksomhed på flygtninge og på styrkelse af vejene til lovlig migration.

5. Regional integration og modernisering af toldvæsenet af hensyn til en bæredygtig udvikling i AVS-landene i samarbejde med EU

Udvalget om Økonomisk Udvikling, Finanser og Handel

Ordførere: Piet Van Der Walt (Namibia) og Oldřich Vlasák

Piet Van Der Walt (Namibia) og Peter Štastný (på vegne af Oldřich Vlasák) fremlagde betænkningen.

Indlæg: Mo-Mamo Karerwa (Burundi), Peter Štastný, Norbert Neuser, Olle Schmidt, Alban Sumana Kingsford Bagbin (Ghana), Abdikadir Omar Aden (Kenya), Sábado Teresa Malendza (Mozambique), Abdourahamane Chegou (Niger), Adjedoue Weidou (Tchad), Michael Gahler, Komi Selom Klassou (Togo), Kennedy K. Hamudulu (Zambia), Mohammed Mukhtar Ahmed (Nigeria) og Roberto Ridolfi (Europa-Kommissionen).

Medlemmerne fremhævede betydningen af en styrkelse af det bilaterale og regionale samarbejde på toldområdet for skabelsen af regional integration. De fremhævede den afgørende rolle, som toldmyndigheder spiller ved inddrivelsen af told og afgifter, men understregede, at det er nødvendigt at styrke deres kapacitet i AVS-landene med henblik på at lette handelsstrømmene og forbedre håndhævelsesforanstaltningerne, herunder bekæmpelsen af korruption og anden kriminalitet. Medlemmerne glædede sig over aftalen om lettelse af samhandelen fra den niende WTO-ministerkonference på Bali, som sigter mod at reducere bureaukrati og fremskynde toldklareringen. Medlemmerne anmodede om bistand til at gennemføre den (f.eks. via Aid for Trade).

Piet Van Der Walt (Namibia) og Peter Štastný afsluttede drøftelsen.

6. Uopsættelig sag nr. 2: Krisen i Den Centralafrikanske Republik

Indlæg: Vincent Ringenberg (EU-Udenrigstjenesten), Mo-Mamo Karerwa (Burundi), Mariya Gabriel, Gberi Kombo (Cameroun), Miguel Ángel Martínez Martínez, Dambert René Ndouane (Republikken Congo), Louis Michel, Christophe Apala Pen’apala Lutundula (Den Demokratiske Republik Congo), Mohammed Mukhtar Ahmed (Nigeria), Netty Baldeh (Gambia), Abdikadir Omar Aden (Kenya), Abdourahamane Chegou (Niger), Michael Gahler, Adjedoue Weidou (Tchad), Komi Selom Klassou (Togo), Jacob Oulanyah (Uganda), Peter Štastný og Laurent N’gon-Baba (Den Centralafrikanske Republik).

Medlemmerne krævede en hurtig indsats fra det internationale samfunds side i Den Centralafrikanske Republik og roste de lande, der er involveret i den løbende sikkerhedsmæssige samt humanitære og udviklingsmæssige indsats. I indlæggene fremhævedes behovet for at genskabe fred og sikkerhed og sikre tilstrækkelig finansiering til at kunne genoprette lov og orden og grundlæggende offentlige tjenester. Medlemmerne fordømte menneskerettighedskrænkelserne og understregede betydningen af bekæmpelse af straffrihed og etablering af betingelser, der giver flygtninge mulighed for at vende tilbage. De udtrykte støtte til de midlertidige ledere i Den Centralafrikanske Republik og understregede, at det internationale samfund er nødt til at sikre, at parlaments- og præsidentvalgene kan gennemføres som planlagt.

7. Beretning fra de økonomiske og sociale partnere

Redegørelse ved Xavier Verboven, formand for AVS-udvalget under Det Europæiske Økonomiske og Sociale Udvalg

Verboven gav en briefing om mødet i EU-Afrika-netværket af økonomiske og sociale aktører den 4.—5. marts 2014 og fremhævede vigtigheden af ungdomsarbejdsløshed, social sikring, fødevaresikkerhed og udfordringerne ved migration.

Medlemmerne glædede sig over det fortsatte samarbejde, der finder sted mellem civilsamfundene i både EU- og AVS-landene, og understregede, at det er nødvendigt at sikre en bedre synergi mellem uddannelsessystemerne og arbejdsmarkedets behov.

Indlæg: Adjedoue Weidou (Chad), Ousmane Kaba (Guinea) og Miguel Ángel Martínez Martínez.

Verboven afrundede drøftelsen.

(Mødet hævet kl. 18.25)